rlitschk/wikidir huggingface dataset:
Bülg betekent Bülg, en Form vun Energieutbreden dör Swingen, Waterbülg, in’n Sünnern en Bülgenbilln an Waterbavenflachen, Leebülg, en meteoroloogsch Phänomen, La ola, en sünnere Oort vun Bedeligen vun de Tokiekers bi grote Veranstalten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Dörp Jennelt hört to de oostfreesch Gemeend Krummhörn. Dat liggt tüschen Pewsum und Eilsum an de L 4. Jennelt hett 384 Inwahner (Stand: 31. Dezember 2008), de to över 90% evangeelsch-reformeert sünd. Dat Rebeet vun dat Dörp sünd ca. 357 ha. En Deep, dat vun Eilsum över Uttum nah Beewenburg führt, verbind Jennelt mit dat oostfreesch Waterstratennett. De Beteknung Jennelt is wohrschienlich afleidt vun de Naam Geinleth. Disse Naam bedüüd „anner Siet vun de Waterloop“ Dat Dörp Jennelt weer en so nömmt „Herrlichkeit“ un hörr bit 1350 de gräflichen Familie to Innhausen und Knyphausen. Dornah keem dat in den Besitt vun de Hööftlingsfamilie Beninga vun Grimersum. Evangelisch-reformeert Kark Kirche baut um 1300 mit Grafftlege vun de Adelsfamilie Inhausen und Knyphausen Kapelle der Evangelisch-Freikirchlichen Gemeinde Jennelt / Baptisten. Letzte erhollen Örgel vun de Örgelbauer Johann Friedrich Constabel Dodo Freiherr zu Innhausen und Knyphausen, bekannt Feldherr ut den Dartigjöhrigen Krieg Dietrich Janßen-Jennelt, Lehrer un Maler Karl Leiner: Panorama Landkreis Norden, Norden 1972, To de Archäologie vun Jennelt
Queddelnborg is ene Stadt in’n Landkreis Horz in’n Westen vun Sassen-Anholt mit 23.620 Inwahners (31. Dezember 2002). Queddelnborg liggt an de Bode un dicht bi’n Hoort. Hier is en Museum mit Warken vun Lyonel Feininger. Queddelnborg hett en Slott. Queddelnborg hett ok mehr as 1000 kunsthistorisch Hüüs, to’n Bispeel dat Raathuus ut de Renaissance. De Stadt warrt traditschonell to’t Rebeet rekent, wo Ostfälschet Platt snackt warrt. Bi de Borg vun Queddelnborg geev dat al in’t 10. Johrhunnert ene Stadt. In Queddelnborg steiht de Finkenherd, en Huus, an de Steed, vun de een secht, dat de Sassenhartog Heinrich hier de Königskroon kreeg. Friedrich Gottlieb Klopstock (1724-1803), Dichter Queddelnborg. Mehr Biller, Videos oder Audiodateien to’t Thema gifft dat bi Wikimedia Commons.
Dit Woort hett noch annere Bedüden: kiek dorför ünner Oßenbrügge. Ossenbrügge is een vun de veer gröttste Städer in Neddersassen un liggt an de Grenz noh Noordrhien-Westfalen. Dor gifft et as graute Industiefirmen: Karmann, Automaker, dat Ossenbrügger Kopper- un Draatwark. Papier wed en den Stadtdeel Gretesch maket, bi Schöller. De Stadt is kreisfree un hett en Haven an den Stichkanaal, de ton Middellandkanal geiht. Welke Lüüt in Ossenbrügge sünd Flüchtlinge, sünners ut Bosnien-Herzegowina. Bekannt wurrn is de Stadt dor den Westfäölske Friäden, de 1648 in Mönster un Ossenbrügge afslaten wurrn is. Ossenbrügge is de Sitt vun dat Bisdom Ossenbrügge, mit en kathoolschen Bischop an de Spitz, ok wenn de Stadt noh de Reformation sterker luthersch weer. Dat Rebeet vun’t Bisdom Ossenbrügge is de Westen vun Neddersassen, ohn Ollnborg. De St.-Petrus-Dom van Ossenbrügge is 785 to’n ersten Mol weiht wurn. Toletzt is de Dom no 1996 gründlich renoveert wurn, nodem bi en Gottesdeenst Putz van boben rünner up den Kopp van en Fro fallen is, de glückelgerwies ober en Hoot up harr. Nu is de Dom ober weer good herricht wurrn. Ossenbrügge ward traditionell to’t Rebeet vun’t Ostwestfäälsche Platt rekent. Dat is en Unneraard vun dat Westfäälsche Platt. Hanns Aderhold (1919-1987),
De Bundsautobahn 12 (Afk.:BAB 12, in Kortform ok A 12 nöömt) is en Autobahn in Brannenborg. Se verbinnt Berlin mit Frankfort an de Oder un föhrt wieter na Polen. De A 12 hett en Samtläng vun 58 km un is Deel vun de E 30 . De Autobahn fangt an’t Autobahndreeeck Spreeau an, woneem se bi Königs Wusterhausen ut den Berliner Ring aftwiegt. Se is in’t Johr 1937 bit na Frankfort (Oder) apenmaakt worrn. De Afsnitt bit na de poolschen Grenz is 1957 freegeven worrn, weer to de Tiet aver blots tweesporig. De Utbo op veer Sporen is op disse Streck eerst 1992 maakt worrn. 2006 sünd an en Meetsteed bi Fürstenwalde/Spree üm un bi 33.500 Fohrtüüch an’n Dag tellt worrn, dorünner 9.300 Lastwagens. De A 12 verlöpt op hele Läng in’t Land Brannenborg. Op poolsch Rebeet geiht se as A 2 wieter, de af 2012 över Posen un Łódź bit Warschau dörgahn schall. Dormit is de A 12 Deel vun en bedüdene Verbinnen twüschen West- un Oosteuropa. An de Utfohrt Fürstenwalde steiht de eerste reguläre Tanksteed vun en düütsche Autobahn. Se is togliek de letzte vun ehr Oort un steiht ut den Grund ünner Denkmolschuul. Märkische Oderzeitung, 29. November
De Internatschonale Gröne Week Berlin, kort Gröne Week nöömt, is en Mess in Berlin, op de Herstellers un Vermarkters ut de ganze Welt Produkte ut de Bueree wiest. De Mess steiht för jeedwereen apen, nich blot för Fackbesökers. De Gröne Week is op de Welt de wichtigste Mess för Etelworenweertschop, Bueree un Goornbo un is jümmer elk Johr to Anfang von’t Johr in de Messehallen ünner’n Funktoorn in Berlin. De eerste Gröne Week geev dat von’n 20. bet to’n 28. Feberwor 1926. En Mitarbeider bi’t Berliner Frömmenverkehrsamt harr de Idee hatt, dat dat to de Winterdagfohrt von’e Düütsche Landweertschops-Sellschop in Berlin elk Johr ok en Utstellung geven schull. Dat weer sounso al so, dat to de Dagfohrt op de Straat veel Bueree-Kraam an de Lüüd von de Dagfohrt verköfft worrn is. Dat schull in en orrig Bahn lenkt warrn. In’t eerste Johr harr de Utstellung op 7.000 m² 50.000 Besökers. Bet 1939 geev dat elk Johr en Gröne Week, mit Utnahm von 1938, de utfullen is vonwegen de Muul- un Klauensüük. Na en Paus den Krieg dör geev dat 1948 wedder en Gröne Week. 1950 is de Utstellung vonwegen nödige Boarbeiden noch wedder utfullen, aver von 1951 af an hett
Neuss ( up Ripuarisch Nüss) is ene Stadt in't Rhienland in Noordrhien-Westfalen. Dor leevt up 99,48 km³ 156.234 Inwahners (Dezember 2005). Neuss liggt süden vun de Uerdinger Linie un Nörden vun de Benrather Linie an'n Rhien. Neuss hett ene Grenz noh Düsseldörp. Neuss is de öllste düütsche Stadt nörden vun Köln. Neuss harr vun de Polizeipräsidien in NRW in de 1970er Johr de tweethööchste Kriminalität, noh Mönster. Neuss weer 2002 dat eerste Mol bi ene Bunnsdagswahl in en SPD-Wahlkreis. Neuss hett circa 1 % Portugieser un wecke Hindi-Sprekers. Neuss is ene vun de riekste grote Steder in Noordrhien-Westfalen. Kardinal Frings weer vun hie. In Neuss geev dat inst de Pädagogischen Verlag Schwann-Bagel. Neuss weer inst de Stadt, wo Unsere Zeit, wat denn en Dagblaad weer, as Dagblaad vun de DKP herutbröcht warr. http://www.novaesium.de (historisch Steed mit den latienschen Namen vun de Stadt) http://www.neuss.de (Steed vun de Stadt)
De Spaansche Börgerkrieg weer en Krieg in Spanien vun 1936 bet 1939. De Anfang vun dissen Krieg weer de Rebellioon vun Francisco Franco un anner Generääl. Disse Generääl harrn de Hülp vun de 1933 vun Jose Antonio Primo de Rivera gründ'te Falange. Op de Siet vun de Falange weern ok düütsche un italieensche Soldaten. Op de anner Siet weern Frankriek, de Sowjetunion un dat spaansche Parlament. De spaansche Moler Pablo Picasso mek en grot Bild vun de Stadt Guernica in de Tied vun'n Spaanschen Börgerorlog. Op de Siet vun'n Parlament, de Republikaner nöömt warr, weern ok Anarchisten. De Nationalisten, wat de anner Siet weer, harrn as de Seet vun ehr Regeeren Burgos in'n Nörden vun Spanien. De letzte Rebeden vun de Republikaner weern de Södossen un Katalonien, üm dat nich ganz akkraat to schriewen. Spanien is in'n Tweeden Weltorlog neutral bleven.
De Musik vun Kap Verde is bestimmt dör de Historie vun Kap Verde as en Inselgrupp, de anfangs gor nich bewahnt weer. De Kultur un dormit ok de Musik vun de Eilannen is dorüm prägt dör dat Mischen un Versmölten vun ünnerscheedliche Afstammen un Kulturen. De Historie vun Kap Verde sett sik tohopen ut de Koloniseren dör Portugal un dat Ankamen vun de afrikaanschen Slaven in’t 15. Johrhunnert. Anriekert warrt disse sünnere Situatschoon mit de Utwirken vun de Emigratschoon, wat mit de kapverdischen Historie verknütt un nich mehr wegtodenken is. Dat geev al jümmer en düchtigen Uttuusch na’t Fastland. Minschen sünd ü.a. na de westafrikaanschen Küst oder op’n amerikaanschen Kontinent togen, vun wegen dat dat in Kap Verde nich noog Arbeit un to Eten geev. Enn vun’t 20. Johrhunnert hebbt veel mehr Lüüd vun Kap Verde in’t Utland leevt as op de Eilannen sülvst. Disse Ümstand finnt sik ok in de Musik vun dat Land wedder. An dat Inwirken vun de verschedenen Kulturen un Rhythmen kann een nich vörbihören. Batuku hett sien Wörtel in’t Afrikaansche, Morna dorgegen in Portugal. Ok Funaná is düchtig vun Portugal prägt, vun wegen dat ok dat tyypische Funaná-Instrument Gaita (Akkordeon) vun dor herkummt. Ok de
Butjadingen is de nördliche Deel van de Wersermasch. De südliche Grenz verlöppt ungefähr van de Werser dwars dör na de Noordoosteck van den Jadebusen, sotoseggen dar wo fröher maal de Heete ehren Loop harr. Butjadingen weer de Oostdeel van den Fresengau Rüstringen. Dör depe Flootinbröök entstund hier de Jadebusen mit de Freesche Balje, de den Gau in twee Reststücken updelen de. De westliche Deel woor „boven de Jade“ un de na de Noordsee to woor „buten de Jade“ nöömt. Sietdem gifft dat den Naam „Butjadingen“. De plattdüütsche Naam is Butjaarland, un de Inwahners weert ok woll Butjenters nöömt De öllste Oort in Butjadingen is wahrschienlich Blexen. Hier weer al in de vörchristliche Tiet ene Thingsteed. Bekannt woorn is de Oort, wiel hier 789 de Missionar un Bremer Bischop Willehad up ene van siene Missionsreisen sturven is. De Blexer Hypolit-Kark is ene van de öllsten Karken an de Nordseeküst un weer vör de Reformationstiet ene Wallfahrtskark 1404 boon de Bremers in Atens de Vredeborch, un togen van dar gegen de upstännschen Butjadinger un Stadlänner to Feld. Butjadingen tosamen mit dat Stadland weer to de Tiet noch dör de Heete, enen Münnarm van de Werser, van dat Fastland aftrennt, weer also ene
Düddenhusen is een Dörp in Neddersassen. Düddenhusen is een Oortsdeel vun den Flecken Bücken in´n Landkreis Nienborg/Werser. Hüdigendags (Stand 2005) wahnt dor um un bi 300 Inwahners. Dat Geestranddörp Düddenhusen liggt an´n Rand vun de Binnengeest. De höögste Fleck is 50 m över NN un de deepste 20 m över NN. Na de Kreisstadt Nienborg/Werser is dat 25 km wiet, na Bremen 45 km un na Hannober 70km. 987 is dat erste mal in een Urkunn wat vun Düddenhusen schreben wurn. In´n 13. Johrhunnert hett een Ridderfamilie mit düssen Nomen leevt. In´t Raatslagerbook vun de Graafschop Hoya vun 1583 stünn, dat dat in Düddenhusen all 14 Höfe geev. In´n Dartigjöhrigen Krieg hebbt se dat halve Dörp kapott makt. Siet 1706 gifft dat een School in Düddenhusen und 1793 hebbt se 32 Höfe tellt. 1969 is de School tomaakt wurn und siet 1974 is Düddenhusen keen eegene Gemeen mehr, man een Ortsdeel vun Bücken. Een ole Tweestännerfachwerkhuus ut Düddenhusen vun 1669 steiht nu in´n Zoo vun Hannober. Dor is nu een Kroog binnen.
Petra Schürmann-Freund (* 15. September 1933 in Mönchengladbach nah de Mittelbayerischen Zeitung as Hildegard Petra Susanna Schürmann, aber nah de Abendzeitung as Petra Hildegard Elisabeth Schürmann; † 14. Januar 2010 in Starnberg) weer en düütsch Feernsehmoderaterin un Schauspelerin. Petra Schürmann wuss as tweet vun dree Kinner in en kathoolsch Öllernhuus eerst in Wupperdaal, af 1953 in Wipperfürth up. Se studeer in Bonn, Köln un München Philosophie as ok Kunstgeschichte. 1956 wurr se in London as eerste Düütsche to de Miss World wählt, nahdem se bi de Wahl vun de Miss Germany blots Platz 3 belegt harr. Dat ünnerbraken Studium hett se nah en lütt Tiet weer upnommen, aber nich to’n Ennen makt. In de 1960er Jahren keem Petra Schürmann to dat Bayerisch Feernsehen un weer dor Anseggerin. Se hett nahderhenn denn ok för ARD un ZDF mehrere Sendungen modereert, ünner annern Samstagsclub, Verkehrsgericht un toletzt Wir in Bayern. Se weer aber ok as Schauspelerin un Schrieverin tätig. 1967 wurr Petra Schürmanns Dochter boren, de latere BR-Moderatorin Alexandra Schürmann-Freund (1967–2001). Toeerst hett Petra Schürmann de Naam vun de Vader nich seggt. Dat weer de Dokter Gerhard Freund, de damals noch mit de Schauspelerin Marianne Koch verheiraadt weer un mit de twee
Dit Woort hett noch annere Bedüden: kiek dorför ünner Calo. Caló is ene Spraak vun de Gitanos in Spanien, sünners in Andalusien. Enige Spreker gifft dat ok in Frankriek, Portugal un Brasilien. Dat Caló is en Mengelmoos vun de Spaansche Spraak, de Arabsche Spraak un dat Romani. De Spraak is nohbi gor nich utforscht. Dat gifft ok keen ümfangrieker Wöörbook oder Grammatik. De Sprekertahl warrt op 65.000 bet 170.000 taxeert.
Johannes Paul II., mit börgerlichen Namen Karol Józef Wojtyła (* 18. Mai 1920 in Wadowice bi Krakau, Polen; † 2. April 2005 in den Vatikan) weer vun 1978 bet 2005 de Bischop vun Rom un somit Paapst vun de Kathoolsche Kark un de Staatsböverste vun den Vatikan. Karol Wojtyła weer boren an den 18. Mai 1920 in de Lüttstadt Wadowice as Söhn vun en fröheren k.u.k. Offizier. To de Tied vun Karol sien Geburt weer de Vader noch Snieder. Siene Moder starv as Karol 9 Johr ool weer. Karol weer en goden Schöler un treed 1934 en Theatergrupp bi. He schreev sik 1938 för en Studium vun de Philosophie un Literatur an de Jagiellonsche Universität in Krakau in, nodem he un sien Vader in'n Sommer no Krakau togen sünd. 1941 starv sien Vader. Wadowice un Krakau, twee Öörd, de bet to de düütsche Besetten in den Tweden Weltorlog stark dör de juudsche Kultur beinflusst weren, hebbt sien positiv Instellen to dat Jödendom präägt. Wojtyłas Intressen weren al in jenne Tied wiet opfächert; groot weer sien Engagement in dat rhapsodische Theater. In de Tied vun de düütsche Besetten sett he siene Studien foort, weer denn aver för Arbeid in en Steenbruch
Frank Glaubrecht (* 15. Juli 1943 in Berlin) is en düütsch Synchroonsnacker un Schauspeler. Tietwies leev he in Sweeden, wo he ok eerstmol de School besöcht hett. Mit 12 Johr füng he an, för dat Radio to arbeiten. Sien Schauspeelutbildung hett he an de Schauspeelschool vun Else Bongers in Berlin kregen. Sein’ eersten Filmupträe harr he 1959 in de berühmt Oscar-nomineerten Anti-Kriegsfilm Die Brücke vun Bernhard Wicki. Wiedere Rullen harr he u. a. in de Berliner Krimi-Serie Direktion City oder de Söldnerfilm Geheimcode Wildgänse. Siet 1976 ist de polyglotte Glaubrecht (snackt engelsch, franzöösch, italieensch, sweedsch, portugiesisch un greeksch) umfangriek in de Synchroonisation tätig (mehr as 500 Rullen). So synchrooniseert er u. a. as düütsch Standardstimm Kevin Costner, Pierce Brosnan, Al Pacino, Daniel Day-Lewis, Paul Hogan, Jeremy Irons un Peter Weller. Todem hett he Gerald McRaney in Simon & Simon oder David Carradine in de Actionfilm „Kill Bill“ as ok Hööftdorsteller Geisterjäger John Sinclair ut de glieknaamig Bastei-Lübbe-Audio-Reeg un de Musikprojekt E Nomine sien Stimm lehnt.. He arbeidt ok regelmatig as Synchroonregisseur (z. B. „Alias – Die Agentin“, „Desperate Housewives“) un as Översetter un Schriever för (für engelschspraakig un portugiesisch Filme). As Schauspeler kunn man hüm u. a., tosommen mit völ
Disse Artikel is man blots en Stubben. Du kannst Wikipedia helpen un em verbetern. Tamerlan weer en Mongolenherrscher. Sien Kriegen maak he vun sien Hööftstadt Samarkand ut. Dat ward seggt, dat he mit Dschingis Khan verwandt weer. Üm un bi 1460 grünn he dat Tweet Mongolenriek, as en islaamschen Staat. Dat Rebeet vun Tamerlan weer lütter as dat Rebeet vun Dschingis Khan. Dat Tweet Mongolenriek hett 1402 de Slacht vun Angora gegen de Osmanen wunnen. Tamerlan kreeg ok den Iran ünner un nehm Rebeden vun’t hüütige Russland in. Tamerlan maak ok Krieg in Indien Timur. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 118622803 (OGND, AKS) | LCCN: n50015000 | VIAF: 63984707 | Wikipedia-Personensöök
Cumarin is en cheemsche Verbinnen ut dat Rebeet vun de orgaanschen Chemie. Dat is de Stoff, de för den egenen, krüderigen Röök vun frisch Hau un dröög Möösch verantwoortlich is. In gröttere Mengden schaadt Cumarin de Gesundheit. Cumarin is en natürlichen sekundären Plantenstoff, de in Röökgrääs, Bottervagelblomen as t. B. den gelen Steenklever (Melilotus officinalis), in’t Möösch, in de Wießelkirsch (Prunus mahaleb), in Datteln as ok in de Tonkabohn (Dipteryx odorata) un in de Kaneelkassie vörkummt. De Naam is afleidt vun’t spaansche cumarú (Tonkabohnenboom). Cumarin un dormit verwandte Stoffen maakt den tyypschen Hauröök bi’t Drögen vun Gras, vun wegen dat Cumarin in de Plant deelwies glykosidisch bunnen is un eerst dör Afslpitten vun Sucker freesett warrt, wenn de Plant besehrt warrt oder welken deiht. Wenn dat Glykosid un de Glykosidaas dorto tosamen, warrt dat Glykosid hydrolytisch opsplitt. De Stoff, as in dissen Fall dat Cumarin, warrt freesett un kann to wirken anfangen. Cumarin is to’n eersten mol in’t Johr 1822 ut Tonkabohnen isoleert worrn. De eerste sytheetsche Herstellen is 1868 maakt worrn un weer 1876 denn to’n eersten mol vermarkt. In de USA is Cumarin siet 1954 as Aromastoff verboden, vun wegen dat in Deerexperimenten faststellt worrn is, dat de
Dialektgrupp is dat Woort för ene Reeg Dialekten, de nich as ene Spraak gellen laten warrn. To't Bispeel is dat Alemannsche ene Dialektgrupp, de in de Dialekten Hochalemannisch, Elsässerditsch, Niederalemannisch un Schwäbsch indeelt ward. Ene anner hoochdüütsche Dialektgrupp is dat Baiersche mit de Dialekten Mittelbairisch, Nordbairisch un Südbairisch. Dat Plattdüütsche ward in de Dialektgruppen Neddersassisch un Ostnederdüütsch indeelt. Dat gifft ok Spraken, de kene Dialektgruppen hebben. Ene Dialektgrupp vun't Nederlannsche is dat Niederrheinische, wat de Dialekten Südgeldersch un Limborgsch hett, de ok in Düütschland snackt warrn.
Michael Murphy (* 5. Mai 1938 in Los Angeles) is en US-amerikaansch Schauspeler. Michael Murphys Vader, Bearl Branton Murphy, weer en Verkööper. Sien Moder Georgia Arlyn Murphy weer en Schoolmeestersche. Michael Murphy hett bi dat United States Marine Corps deent un dornah an de University of Arizona un an de University of California studeert. In de Johren 1962 bit 1964 weer he Engelschllehrer in Los Angeles. Murphy debüteer 1963 in de Feernsehreeg Combat! In de Musikkummedie Zoff für Zwei (1967) speel he an de Siet vun Elvis Presley. In de Fantasykomödie Nur Fliegen ist schöner (1970) speel he neben Sally Kellerman en vun de gröötere Rullen. In de Kummedie Manhattan (1979) speel he de Rull vun Yale, en Früend vun Isaac Davis (Woody Allen). In dat Kriegsdrama Salvador (1986) vun Oliver Stone speel he den Botschafter Thomas Kelly. För sien twee Uptreden in de Feernsehreeg This Is Wonderland wunn he in de Johren 2004 un 2005 den Gemini Award. Murphy is siet 1988 mit Wendy Crewson verheiraadt un hett twee Kinner. Murphy is för sien Rullen opstunns tweemol ehrt worrn un weer för en drüdden Pries nomineert. Wunnen hett he: 2004: den Gemini Award in de Kategorie Best Nevendorsteller in
Disse Artikel is man blots en Stubben. Du kannst Wikipedia helpen un em verbetern. De Swart Dood weer ene Pandemie in Europa vun 1347 bet 1354. De Krankheit, de de Epidemie utlööst hett, weer wohrschienlich de Pest. Vun’n Swarten Dood is de derde Deel (also rund 25 Millionen Minschen) in Europa doodbleven.
Friedrich Heinrich „Friedel“ Lutz (* 21. Januar 1939 in Bad Vilbel; † 7. Februar 2023) weer en düütsch Footballspeler. He speel in de Abwehr un fung sien Karriere bi FV Bad Vilbel an. Dornah is he to Eintracht Frankfurt wesselt, wo he sien gröttsten Spood harr. In 200 Bundsligaspelen hett he veer Doren schaaten. In sien Frankforter Tiet weer he ok 12 Mal för de Düütsch Natschonalmannschap aktiv (tüschen 1960 un 1966) und wurr mit de Mannschap 1966 ok Viezweltmeester. In de Saison 1966/67 hett he allerdings för 1860 München speelt un 11 Bundsligaspele makt. Dornah speel he noch bit 1973 bi Eintracht Frankfurt. Sien offiziell Loopbahn weer dormit to Enn’. He hett denn aber noch bi de Mannschapen TuS Makkabi un FC Rhein-Main anhüert, Vereens, de in de Regel för „en gooden Zweck“ speelt hemm. Lutz bi Fußballdaten.de Friedel Lutz: Ehemaliger Fußball-Nationalspieler ist tot. In: Der Spiegel. 8. Februar 2023, ISSN 2195-1349 (spiegel.de [afropen an’n 8. Februar 2023]).
Eiringen (hoochdüütsch: Ehringen) is en Dorp in Nordhessen. Et ligget in den Landkreis Waldeck-Frankenberg so ümme de 25 km westl`ch von Kassel. Et hät 850 Inwunner und ligget anner Erpe. Hüdigendags is Eiringen en Stadtdeel vun Volkenmissen. Öördsdeule van Volkenmissen Eiringen | Jerbessen | Jörle | Külte | Lütjsen
Crossover (engelsch för Översnieden, Överkrüzen) betekent Crossover, dat Mischen vun bekannte Figuren ut verschedene Böker, Geschichten usw. in Filmen oder Feernsehregen, Crossover, dat Mischen vun verschedene Stilrichten in de Musik, Crossover, de gaue Handwessel bi’t Dribbeln, Crossover, dat Mischen vun en Geländewagen mit en Stratenauto in’n Fohrüüchbo, Crossentwickeln, en Verfohren to’n Entwickeln vun Diafilmen in de Farvfotografie, Crossing Over, in de Genetik dat Uttuuschen vun Stücken twüschen homologe Chromosomen, Crossoverkavel to’n Verbinnen vun Reekners över LAN (kiek ok: Patchkavel), CrossOver (ehmols CrossOver Office), en Kompatibilitätsschicht vun Windows, Dubbelcrossover, en Methood in de Medizin to’n Nawies vun de Wirksomkeit vun Therapien, Rekombination en Operater bi Geneetsche Algorithmen, dat Mischen vun mehrere Anime-/Manga-Regen bi Cosplay-Dorstellen, dat Mischen vun verschedene Genres bi’t Rullenspeel, de Wessel vun’t Ratingrebeet bi Weertpaperen, kiek bi Rating, de Jöögdarbeit vun’n Marburger Kreis, Spin-Crossover in de Chemie, de Övergang vun high-spin na low-spin Kumplexen un anners rüm. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Marshall Warren Nirenberg (* 10. April 1927 in New York City, New York; † 15. Januar 2010 ok dor) weer en US-amerikaansch Biochemiker un Genetiker. 1968 kreeg he den Nobelpries. Nirenberg weer siet 1957 an den National Institutes of Health in Bethesda tätig, wo he 1962 Bass vun de Afdeelen för biochemische Genetik wurr. Sien Interesse gull besünners de Enzym-, Hart- un Krebsforschung, besünners dem Glykogenstoffwessel vun Tumoren. Tosommen mit Heinrich Matthaei hett he dat woll bedüüdenst Experiment vun de Genetik plaant. Dat so nömmt Poly-U-Experiment weer de Slöötel to de Entzifferung vun den Genetisch Code. Dat wurr vun Heinrich Matthaei alleen in’ Mai 1961 in dat gemeensam Labor dörführt. Nirenberg hett sien Arbeiten ut disse Tiet mit streng alternierend Autorenschaft mit Heinrich Matthaei verapenlicht. Dormit wurrd dat glieke Autorengewicht nah buten henn betont. Nirenberg kreeg 1968 tosommen mit Har Gobind Khorana un Robert William Holley den Nobelpries för Physiologie oder Medizin. He weer siet 1961 mit Perola Zaltsman verheiraadt. M. W. Nirenberg un J. H. Matthaei: The dependence of cell-free protein synthesis in E. coli upon naturally occurring or synthetic polyribonucleotides. In: Proceedings of the National Academy of Sciences. Band 47, 1961, S. 1588–1602. PMID 14479932 PDF J. H.